Епос о Гилгамешови

Епос о Гилгамешови, або поема Тот, што видѣв саму глубину,   ša nagba imuru — найстарше заховане литературне дѣло на свѣтѣ, найвекше дѣло, написане клиновым писмом, едно з найвекшых дѣл литературы старовѣку. Епос быв написаный аккадскым языком в току XVIII. – XVII. стороча до н. е. на основѣ шумерскых оригиналох, взниклых о повдруга тысяч рокы скорше.

Обсяг
Епос повѣдать о пригодах шумерского краля-полубога Гилгамеша, котрый выконуе многы геройства, гледаючи тайну безсмертности. Епос указуе тыж погляды свого часу на образ свѣта, мѣсто и долю чоловѣка в ньом. Лайт­мо­тив по­емы — не­дос­я­жность про чоловѣка долѣ бо­гох, марность уси­ловань и проб­ зыскати без­смер­тность. В кон­ци епо­са звыразнять ся, же чоловѣкови дос­туп­не не без­смер­тя, але па­мять о его слав­ных чинах.Большая серия знаний. Древний мир. Средневековье. C. 14.Афанасьева В. К.

История взнику 
Шумерскы оригиналыДо нашого часу дошли пять шумерскых поем о Гилгамешови, кральови Урука, записаных на табличках в первой половцѣ 2. тысячроча до н. е.Epic of Gilgamesh
 Гил­га­меш и Агга з Кишу,  Gilgamesh and Agga of Kish — о побѣдѣ Гилгамеша над кральом сѣверных шумерскых городох;
 Гил­га­меш и го­ра без­смерт­ных,  Gilgamesh and Huwawa — о выправѣ Гилгамеша на гору за кедрами и побѣдѣ над чудовищом, охранцьом горы;
 Гил­га­меш и не­бес­ный бык,  Gilgamesh and the Bull of Heaven — о побѣдѣ Гилгамеша над небесным быком, посланым на Урук богыньов Инаннов;
 Смерть Гиль­га­ме­ша,  The Death of Gilgamesh — о смерти Гилгамеша, его погребѣ и стрѣчи з пановницьов подземного свѣта Ерешкигал.
 Гильга­меш, Ен­ки­ду в под­зем­ном свѣтѣ,  Gilgamesh, Enkidu, and the Netherworld — о пригодах Гилгамеша и его слугы в подземном свѣтѣ;

Епос в аккадском языкуВ аккадском языку были написаны три розличны варианта на основѣ шумерскых оригиналох. Найповнѣйшый вариант, называный «ниневийскым», записаный на 12 таблицях, найденых при выкопавках в Ниниве, поважують за класичный вариант епоса, и мае он назву Тот, што видѣв саму глубину,   ša nagba imuru, подля зачаточных слов текста.

Интересны факты
 Уже и в шумерскых оригиналах повѣдать ся о потопѣ свѣта, же богы россердили ся и рѣшили утопити вшиткых людей, окрем едного. Коли в XIX. сторочу были найдены в Ниниве и дешифрованы тексты епоса (3. децембра 1872), велика сензация, же библийска история была описана уже о два тысячроча скорше, пробудила интерес и зробила епос широко познатым. Новинка Дейли телеграф обѣцяла награду 1000 либер тому, котрый найде недостаючы таблицѣ текста. Нова выправа в року 1873 нашла 384 табличкы, меджи нима были и недостаючы части епоса о Гилгамешу.Дьяконов И. М., сс. 132–134.
 В року 2015 музей истории Ирана купив глиняны табличкы од шмуклера, котрый не знав о их вартости; меджи нима была и една табличка, належна ку епосови, на котрой прочитали еще 20 рядкы.The 'Epic of Gilgamesh' revised: 2,600-year-old clay tablet adds a new chapter to one of the first great works of literature and reveals ‘Cacophonous Abode of Gods’ //Daily Mail, 5 Oct. 2015

Жерела и одказы
 Афанасьева В. К. ГИЛЬГАМЕШ // Большая российская энциклопедия. Том 7. Москва, 2007, стр. 125-126. 
 Большая серия знаний. Древний мир. Средневековье. Сост. Цирульников Л. М. — Москва: ООО «Мир книги». Издательский дом «Современная педагогика», 2005. — 128 с: ил. 



 Референции 

Катеґорія:Старовіка Мезопотамия